**НАРОДНО ЧИТАЛИЩЕ „ПРОБУДА – 1928” село СЛАЩЕН,община САТОВЧА,област БЛАГОЕВГРАД**

О Т Ч Е Т

За дейността на Читалището за периода 01.01.2018– 31.12.2018 година

Уважаеми дами и господа,

Днес ще отчетем дейността на Читалището за изминалата 2018 година.

Ще ви запознаем с извършеното и ще наблегнем на бъдещите ни планове.

Основната цел в читалищната ни дейност винаги е била разнообразяване културния живот на населението и осмисляне на свободното им време.

През едногодишния период ще отбележа какви мероприятия сме провели и в какви сме участвали.

Дейността ни е съвместна с другите институции на територията на селото, като училището, детската градина, кметството и др.

ХУДОЖЕСТВЕНА САМОДЕЙНОСТ:

Изминалата година е богата на културни прояви от страна на самодейците.

Под ръководството на г-жа Звездица Пачеджиева се подготвяха програми и участвахме в почти всички мероприятия на територията на селото, общината и района . През изминалата година нашите самодейци участваха с програми на съборите в Доспат и Брезница. Те се представят на висота, с добре подготвени програми .

.

КУЛТУРНО МАСОВА ДЕЙНОСТ:

През отчетния период бяха организирани редица и различни мероприятия.

Съвместно с училището и детската градина подготвяме и празнуваме българските празници, като 19-ти февруари, 3-ти март, 6-ти май,24-ти май, деня на детето – първи юни, 15-ти септември – първия учебен ден, коледни и новогодишни тържества и др.

През 2018г. съвместно с Училището направихме презентация за живота и делото на Апостола – Васил Левски.

Проведохме литературна вечер посветени на 170г. от рождението на Ботев, 125г. от рождението на Елисавета Багряна и др.

Съвместно с Детската градина организирахме с децата мероприятие „По пътеката към библиотеката“.

Подобаващо бяха отбелязани Баба Марта, Деня на самодееца, Осми март, Деня на родилната помощ и Деня на здравния работник, Деня на будителите също.

Под патронажа на Кмета на общината, както всяка година, така и през изминалата 2018г. през месец юни организирахме и проведохме традиционния празник „ПРЯДОЙ”, на който се провеждат спортни състезания по футбол, кушия, шах турнир, богата музикална програма от детската градина, училището и читалището.

БИБЛИОТЕЧНА ДЕЙНОСТ:

Библиотечното дело е важна част от читалищната дейност. То има своите традиции и полезен опит.

Литературата е подредена на стилажи по азбучен ред и по отдели. Основни читатели са учениците.

Правят се книговитрини и кътове по различни поводи и теми

Приобщаването ни към семейството на проект „ГЛОБАЛНИ БИБЛИОТЕКИ – БЪЛГАРИЯ” изведе на по висок етап необходимостта от търсенето на библиотеката по различни поводи – подготовка на домашни работи на компютрите, изготвяне на презентации, използване на SKAIP и FACEBOK, използване на ПИК за здравен статус, популяризиране на провежданите мероприятия и туристически дестинации в селото и района, информация за свободни работни места, информация за действащи европейски проекти

Чрез апаратурата, която имаме при провеждането на мероприятия показваме на населението материали из живота на читалището и селото, като дискове и презентации за бележити дати, с активното участие на учениците от СОУ – Слащен и техните учители.

ФИНАНСОВО ОРГАНИЗАЦИОННА ДЕЙНОСТ:

Финансово организационна дейност е на преден план пред Читалищното настоятелство,което е изградено на широка обществена основа.

Читалищното настоятелство организира, управлява и контролира цялостната дейност на Читалището.

Съгласно Устава на читалището, съобразен с всички нормативни документи Настоятелството ръководи културния живот в селото.

През отчетния период са провеждани планираните заседания на Настоятелството.

Финансовата издръжка на Читалището е изцяло от Бюджета на Министерството на културата, респективно Бюджета на общината. За годината има изготвени финансови отчети, с които ще бъдете запознати.

Уважаеми дами и господа, това е накратко отчета за дейността ни.

Вярвам, че с общи усилия в бъдеще ще променим и подобрим читалищната дейност като цяло.

М.март 2019 Председател ……………………

Село Слащен /И.Имамов/